**Par valsts akciju sabiedrības** **“Starptautiskā lidosta “Rīga”” padomes**

**locekļa/-les amata kandidātu atlases procesa uzsākšanu**

Valsts kanceleja sadarbībā ar Satiksmes ministriju izsludina konkursu uz valsts akciju sabiedrības “Starptautiskā lidosta “Rīga”” padomes locekļa/-les amatu ar kompetenci finanšu jautājumos un audita jomā, stratēģijas izstrādes un īstenošanas jomā un VAS “Starptautiskā lidosta “Rīga”” darbības jomā.

**Pamatojoties uz Publiskas personas kapitāla daļu un kapitālsabiedrību pārvaldības likumu un saskaņā ar Ministru kabineta 2020. gada 7. janvāra noteikumu Nr. 20 „Valdes un padomes locekļu nominēšanas kārtība kapitālsabiedrībās, kurās kapitāla daļas pieder valstij vai atvasinātai publiskai personai”, lai nodrošinātu kandidātu atlases procesu uz** VAS “Starptautiskā lidosta “Rīga”” **padomes locekļa/-les amatu, Valsts kanceleja ir izveidojusi nominācijas komisiju 7 (septiņu) cilvēku sastāvā:**

**Dzintra Gasūne** – komisijas vadītāja – Valsts kancelejas Pārresoru koordinācijas departamenta Kapitālsabiedrību pārvaldības nodaļas vadītāja;

**Inguna Strautmane** – komisijas locekle – Satiksmes ministrijas Valsts kapitāla daļu pārvaldības departamenta direktore;

**Artūrs Kokars** – komisijas loceklis – Satiksmes ministrijas Aviācijas departamenta direktors;

**Jānis Gredzens** – neatkarīgais eksperts, ar balsstiesībām – biedrības “Korporatīvās ilgtspējas un atbildības institūts” darba vides jautājumu koordinators;

**Zigmārs Vestfāls** – neatkarīgais eksperts, ar balsstiesībām – biedrības “Latvijas Aviācijas Asociācija” valdes loceklis;

**Gita Oškāja** – neatkarīgā eksperte, ar balsstiesībām – arodbiedrību apvienības “Latvijas Brīvo arodbiedrību savienība” priekšsēdētāja vietniece;

**Kaspars Gorkšs** – neatkarīgais eksperts, ar balsstiesībām – biedrības “Latvijas Darba devēju konfederācija” ģenerāldirektors.

**Pretendentu tiešajai uzrunāšanai, iesniegtās informācijas sākotnējai izvērtēšanai un padziļinātās vadības kompetenču novērtēšanai ir piesaistīta personāla atlases kompānija SIA “Fontes Executive Search”, kas sadarbosies ar nominācijas komisiju kandidātu atlasē un vērtēšanā.**

**Nominācijas komisijas uzdevums ir izvērtēt kandidātus un pieņemt lēmumu par kandidātu/-iem, kas izvirzāmi VAS “**Starptautiskā lidosta “Rīga”” **padomes locekļa/-les amatam un iesniegt to VAS “**Starptautiskā lidosta “Rīga”” **valsts kapitāla daļu turētājam.**

**Kandidāti/-es aicināti/-as līdz 2024. gada 11.jūnijam pieteikties uz vakanto VAS “**Starptautiskā lidosta “Rīga”” **padomes locekļa/-les amatu. Konkursa sludinājums pieejams Nodarbinātības valsts aģentūras CV/Vakanču portālā, Valsts kancelejas, Satiksmes ministrijas un VAS** “Starptautiskā lidosta “Rīga””  **tīmekļvietnēs.**